|  |
| --- |
| **Asiakirjan aihe:  Hankintasopimusmalli – Tavarahankinta**  OHJE HANKINTAYKSIKÖLLE:  Kyseessä on malliasiakirja. Käytä tätä tavarahankintaa koskevan tarjouspyynnön liitteenä.   * Lue huolellisesti kaikki turkoosilla värillä merkityt ohjeet hankintayksikölle (”OHJE HANKINTAYKSIKÖLLE”). * Muokkaa asiakirja aina kyseessä olevaan hankintaan sopivaksi. * Täytä asiakirjan puuttuvat kohdat. * Kauttaviivalla (/) on annettu vaihtoehdot – valitse sopivin. * **Poista** lopuksi turkoosilla merkityt ohjeet. |

SOPIMUS [TAVARAN X] HANKINNASTA

1. Osapuolet ja yhteyshenkilöt

Tilaaja: [xx] (jäljempänä ”Tilaaja”)

Tilaajan postiosoite ja postitoimipaikka: [xx]

Y-tunnus: [xx]

Tilaajan yhteyshenkilö sopimusasioissa: [xx]

ja

Toimittaja: [xx] (jäljempänä ”Toimittaja”)

Toimittajan postiosoite ja postitoimipaikka: [xx]

Y-tunnus: [xx]

Toimittajan yhteyshenkilö sopimusasioissa: [xx]

Molemmat jäljempänä myös ”Osapuoli tai Osapuolet”

1. Sovellettavat yleiset sopimusehdot

Siltä osin kuin tässä Sopimuksessa tai liitteissä ei nimenomaisesti ole toisin sovittu, Sopimukseen sovelletaan JYSE 2014 Tavarat, huhtikuun 2022 päivitysversion ehtoja (jäljempänä ”JYSE” ja ”JYSE-ehdot”).

Selvyyden vuoksi todetaan, että edellä mainitut JYSE-ehdot täydentävät tätä Sopimusta siltä osin, kun ne eivät ole ristiriidassa tämän Sopimuksen taikka pätemisjärjestyksessä niihin nähden etusijalla olevassa asiakirjassa mainitun ehdon kanssa.

1. Määritelmät

Sopimuksessa noudatetaan JYSE kohdan 1 mukaisia määritelmiä sekä alla lueteltuja määritelmiä: [OHJE HANKINTAYKSIKÖLLE: Lisää määritelmiä sen mukaan, mitä on kyseisessä hankinnassa/sopimuksessa tarpeen]

**Tavara** tarkoittaa tässä Sopimuksessa ja Toimituksen kuvauksessa yksilöityä Tavaraa.

**Hintaliite** tarkoittaa tämän Sopimuksen mukaista hintaliitettä.

**Sopimus** tarkoittaa tätä Sopimusta.

**Toimituksen kuvaus** tarkoittaa tässä Sopimuksessa määritellyn Tavaran toimitusta koskevaa liitettä, jossa on kuvattu mm. [OHJE HANKINTAYKSIKÖLLE: Muokkaa tapauskohtaisesti, esim.: Toimituksen sisältö, Tavaran ominaisuudet, Tavaran käyttötarkoitus, Tavaralle asetetut vaatimukset, toimittamisajankohta, sanktiot laatutason alittamisesta].

1. Sopimuksen kohde

Sopimuksen kohteena on pp.kk.vvvv päivätyn tarjouspyynnön ja Toimittajan pp.kk.vvvv päivätyn tarjouksen mukaisen Tavaran x hankinta.

[OHJE HANKINTAYKSIKÖLLE: Tarvittaessa laadi kohteen yksityiskohtainen kuvaus, ”Toimituksen kuvaus” joka muodostetaan tarjouspyynnön ja tarjouksen pohjalta.]

Tavaran tulee soveltua liitteessä ”Toimituksen kuvaus” ilmoitettuun käyttötarkoitukseen.

Sopimus ei sisällä määräostovelvoitetta eikä tuota Toimittajalle yksinoikeutta myydä Tavaraa Tilaajalle.

Toimittajan on toimitettava Tilaajalle Tavaran asennus-, korjaus-, huolto- ja käyttötoiminnassa tarvittavat hankintaan kuuluvat piirustukset ja ohjeet sekä muut tiedot ja asiakirjat. Näiden tietojen ja asiakirjojen on oltava suomenkielisiä.

[OHJE HANKINTAYKSIKÖLLE: Jos toimitukseen kuuluu asennus ja/tai käyttökoulutusta, hyödynnä seuraavaa kohtaa:] Sopimukseen sisältyy Tavaran asennus. Lisäksi Toimittaja järjestää käyttökoulutusta x henkilölle yhteensä x päivän/tunnin ajan ennen toimituksen lopullista hyväksymistä Toimittajan tiloissa/Tavaran sijoituspaikassa osoitteessa xx. Koulutuspäivien ajankohdasta sovitaan tarkemmin Sopimuksen yhteyshenkilöiden välillä TAI koulutuspäivät on kuvattu tarkemmin liitteessä ”Toimituksen kuvaus”. Koulutuksen on tapahduttava suomen kielellä.

[OHJE HANKINTAYKSIKÖLLE: Täydennä tarvittaessa:] JYSE kohdassa 4.6 mainittu Tavaran yleinen käyttöikä on x vuotta. Huoltoa ja varaosia on oltava saatavilla vähintään edellä mainitun ajan.

1. Sopimuskausi

[OHJE HANKINTAYKSIKÖLLE: Käytä siinä tapauksessa, että kyse on kertahankinnasta:] Tämä Sopimus tulee voimaan allekirjoitushetkellä ja on voimassa, kunnes Tavara on toimitettu ja hyväksytty ja Toimittaja on suorittanut takuuaikaan perustuvat velvoitteensa Tilaajan hyväksymällä tavalla.

TAI

[OHJE HANKINTAYKSIKÖLLE: TAI, jos kyse on toistuvasta tavaran toimittamisesta tiettynä sopimuskautena, käytä tätä:] Sopimuskausi on x vuotta/kuukautta ja se alkaa Sopimuksen allekirjoittamisesta. Osapuoli voi irtisanoa Sopimuksen siten, että irtisanomisaika on Tilaajan irtisanoessa Sopimuksen x kuukautta ja Toimittajan irtisanoessa Sopimuksen x kuukautta.

[OHJE HANKINTAYKSIKÖLLE: Käytä tarvittaessa (jos tarjouspyynnön mukaan hankintaan sisältyy optioita):] Perussopimuskauden jälkeen Tilaajalla on oikeus jatkaa Sopimuskautta x optiovuoden ajan. Tilaaja ilmoittaa Toimittajalle viimeistään kolme (3) kuukautta ennen optiokauden alkua, aikooko Tilaaja ottaa optiokauden käyttöön.

1. Alihankkijat

[OHJE HANKINTAYKSIKÖLLE: Käytä tarvittaessa:] JYSE kohdan 3.2 ensimmäisen virkkeen sijasta todetaan, että Toimittaja voi teettää Sopimukseen kuuluvia tehtäviään alihankkijoilla, jotka Tilaaja on hyväksynyt tarjouskilpailun yhteydessä alihankkijoiksi. Muilta osin Toimittajalla ei ole oikeutta teettää Sopimukseen kuuluvia tehtäviä alihankkijalla ilman Tilaajan etukäteen antamaa nimenomaista kirjallista lupaa tai vaihtaa tarjouskilpailussa ilmoittamaansa alihankkijaa. Tilaajan hyväksymät alihankkijat on lueteltu liitteessä Toimituksen kuvaus.

1. Hinnat

[OHJE HANKINTAYKSIKÖLLE: Muokkaa tarjouspyynnön ehtojen mukaisesti, alla esimerkkejä:]

Tavaran kokonaishinta on xx euroa. / Hinnat on esitetty Hintaliitteellä.

TAI

Hinta on kiinteä. / Hinnat ovat voimassa kiinteinä koko Sopimuskauden ajan.

TAI

Hinta on kiinteä xx kuukautta, jonka jälkeen noudatetaan alla kohdassa 8 määriteltyjä hinnanmuutosehtoja.

Hinta sisältää Sopimuksen mukaisen Tavaran, tarjousajan päättyessä voimassa olevat Toimittajan suoritettavaksi tulevat välilliset verot ja maksut lukuun ottamatta arvonlisäveroa. Tilaaja ei korvaa mitään lisiä sovittujen hintojen lisäksi eikä matka- tai majoituskustannuksia, päivärahoja eikä ylityökorvauksia. Mikäli Tilaaja poikkeuksellisesti korvaa matkakuluja, noudatetaan valtion matkustussääntöä. Matkakulujen korvaamisesta on aina sovittava Tilaajan kanssa ennen matkaa kirjallisesti. Hintaan sisältyvät myös pakkauskustannukset, toimitukseen liittyvät asiakirjat sekä huolto- ja käyttökäsikirjat.

[OHJE HANKINTAYKSIKÖLLE: Jos toimitus sisältää asennuksen, käyttökoulutusta tms., käytä tätä:] Hinta sisältää / Hintaliitteessä on määritelty asennuskustannukset, koulutuskustannukset, teknisen ympäristön rakentamisesta aiheutuvat kustannukset jne.

1. Hinnanmuutokset

|  |
| --- |
| OHJE HANKINTAYKSIKÖLLE: Hinnan muutokset on mahdollista sitoa indeksilukuun. Alla olevassa kaavassa on huomioitu se, että indeksin mukaan korotetaan aina tarjouksen alkuperäistä hintaa. Korotuksen kohteena eivät siis ole jo kertaalleen korotetut hinnat.  Indeksejä julkaisee Suomessa mm. Tilastokeskus. Huomaa, että indeksien alaryhmistä voi löytyä sopiva tuoteryhmäkohtainen indeksi. Älä siis käytä perusindeksiä suoraan, vaan etsi alaryhmistä sopiva.  Huomaa, että joillain tavaroilla on omia, tarkempia indeksejään.  <https://stat.fi/tilasto/thi> |

[OHJE HANKINTAYKSIKÖLLE: käytä tarvittaessa]

Kiinteän hinnoittelujakson (sopimuksen allekirjoitus – xx.xx.xxxx) jälkeen hintaliitteen yksikköhintoja voidaan tarkistaa [OHJE HANKINTAYKSIKÖLLE: muokkaa tarvittaessa] kerran vuodessa syys–lokakuussa koskien seuraavan vuoden hintoja siten, että alkuperäiseen tarjottuun yksikköhintaan lisätään hinnan muutos (Hm) seuraavan kaavan mukaisesti:

Hm= H \* [ (Indeksi A1 /Indeksi A0) -1]

Missä

Hm = hinnanmuutos (tarjouksen alkuperäisen hinnan ja uuden hinnan euromääräinen ero)

H= sopimuksen mukainen perushinta (eli tarjouksessa tarjottu alkuperäinen yksikköhinta, esim €/htp)

A1= indeksin A arvo tarkistusajankohtana, viimeisin julkaistu arvo tarkistusajankohtana

A0= indeksin [lisää indeksi] pisteluku [milloin? lisää ko. pisteluku]

[Syyskuussa] [vuosiluku] Toimittaja tai Tilaaja voi tehdä hinnanmuutosesityksen koskien vuotta [vuosiluku] ja sen jälkeen enintään kerran kalenterivuodessa. Seuraavaa vuotta koskevasta hinnanmuutosehdotuksesta tulee antaa kirjallinen, perusteltu selvitys viimeistään edellisen vuoden [syyskuun] viimeisenä arkipäivänä.

Mikäli hinnanmuutoksista ei päästä yksimielisyyteen, on Osapuolilla oikeus irtisanoa sopimus [kolmen (3) kuukauden] irtisanomisajalla. Toimittajan irtisanomisoikeus edellyttää, että hinnankorotusehdotus ei ole ylittänyt edellä kuvatulla kaavalla laskettua hinnanmuutosta. Irtisanomisaikana noudatetaan voimassa olevaa hinnoittelua.

1. Maksuehdot ja laskutus

[OHJE HANKINTAYKSIKÖLLE: Muokkaa tarjouspyynnön ehtojen mukaisesti, alla esimerkkejä:]

Tilaaja suorittaa Sopimuksenmukaisen kauppahinnan seuraavasti:

100 %, kun Tavara on toimitettu tämän Sopimuksen ehtojen mukaisesti ja Tilaaja on hyväksynyt Tavaran vastaanottotarkastuksessa ja hyväksymistesteissä.

TAI

Maksu voidaan suorittaa yksilöitävissä erissä [esimerkki]

10 % kauppahinnasta pp.kk.vvvv / allekirjoituksen jälkeen, Tilaajan saatua hyväksyttävän vakuuden

30 % kauppahinnasta pp.kk.vvvv / asennuksen ja käyttöönoton jälkeen

50 % kauppahinnasta pp.kk.vvvv / lopullisen hyväksymistestauksen jälkeen

10 % kauppahinnasta pp.kk.vvvv /takuuajan päätyttyä.]

Maksuaika alkaa kulua vasta, kun Tilaaja on vastaanottanut hyväksyttävän, Sopimuksenmukaisen Tavaran/suorituksen ja laskun.

Myös toistuvaismaksua koskevan suorituksen on oltava Sopimuksenmukainen, jotta siihen liittyvien laskujen maksuaika alkaa kulua.

Maksuaika on 30 päivää laskun saapumisesta.

[OHJE HANKINTAYKSIKÖLLE: Käytä tarvittaessa:] Tavaraa/suoritusta koskevat raportit ja laskuerittelyt on toimitettava Tilaajalle siten kuin liitteessä ”Toimituksen kuvaus” on määritelty.

[OHJE HANKINTAYKSIKÖLLE: Käytä tarvittaessa:] Jos Tavarasta on sovittu kokonaishinta, hintaa ei saa ylittää ilman Tilaajan kirjallista suostumusta.

1. Toimitusehto

|  |
| --- |
| OHJE HANKINTAYKSIKÖLLE: Suomessa yleisesti käytössä olevat Finnterms-toimitusehdot ovat saatavilla osoitteessa <https://www.logistiikanmaailma.fi/sopimukset/toimituslausekkeet/finnterms/>  Usein käytössä esimerkkitekstissä oleva TOP (toimitettuna perille). |

Toimitusehto TOP, [OHJE HANKINTAYKSIKÖLLE: Lisää tarkka osoite] purettuna Tilaajan osoittamaan paikkaan, kuljetus vakuutettuna Toimittajan lukuun, pakkausjätteet poiskuljetettuina (Finnterms 2001).

Tavara on toimitettava xx päivän/viikon/kuukauden kuluessa tämän Sopimuksen allekirjoituksesta TAI pp.kk.vvvv mennessä.

1. Tavaran hyväksyminen ja vastaanottomenettely

Tilaaja tarkastaa Tavaran x päivän kuluessa siitä, kun Toimittaja on luovuttanut Tavaran Sopimuksen mukaisesti Tilaajan tarkastettavaksi. Toimittaja avustaa Tilaajaa vastaanottotarkastuksen suorittamisessa yhdessä sovitulla tavalla. Vastaanottotarkastuksen määräaikaa pidennetään sillä ajalla, minkä Tilaaja kohtuudella tarvitsee virhekorjausten tarkastamiseen ja hyväksymiseen.

Hyväksymiskriteerit ovat xx / on määritelty liitteessä ”Toimituksen kuvaus”.

[OHJE HANKINTAYKSIKÖLLE: Täydennä tapauskohtaisesti sopivat ajat:] JYSE 9.3 kohdassa tarkoitettu kohtuullinen aika reklamaation tekemiselle on x päivää/viikkoa. Reklamaatio on tehtävä kirjallisesti. JYSE kohdassa 9.5 mainitut korjausajat ovat x tuntia/päivää / on määritelty tarkemmin liitteessä ”Toimituksen kuvaus”.

Mikäli virheet ovat olennaisia tai toistuvia, Tilaajalla on oikeus päättää Sopimus JYSE kohdan 15 mukaisesti.

1. Vahingonkorvaus

JYSE kohtaan 14 lisätään seuraavaa:

Välitöntä vahinkoa ovat vahingosta aiheutuneet suorat kulut, kuten reklamaatio- ja korjauskustannukset sekä hinnanero eli kateoston korvaus.

Välillistä vahinkoa on vahinko, joka johtuu tuotannon tai liikevaihdon vähentymisestä tai keskeytymisestä, muu vahinko, joka johtuu siitä, ettei tavaraa voida käyttää tarkoitetulla tavalla, voitto, joka on jäänyt saamatta sen vuoksi, että sopimus sivullisen kanssa on rauennut tai jäänyt täyttämättä oikein, vahinko, joka johtuu muun omaisuuden kuin myydyn tavaran vahingoittumisesta sekä muu saman kaltainen, vaikeasti ennakoitava vahinko.

1. Salassapito

Sen lisäksi mitä JYSE 17 luvussa sovitaan, todetaan, että salassapitoa koskevia määräyksiä noudatetaan Sopimuskauden päätyttyäkin.

1. Sopimuksen irtisanominen ja purkaminen

JYSE kohdan 15.1 (Hankintasopimuksen päättäminen erityistilanteissa) sijaan sovelletaan seuraavaa:

Tilaajalla on oikeus irtisanoa Sopimus päättymään välittömästi, jos Toimittajaa rasittaa hankintalain (1397/2016) 80 §:ssä tarkoitettu pakollinen poissulkemisperuste. Tilaajalla on lisäksi oikeus irtisanoa Sopimus päättymään välittömästi, jos Toimittajaa rasittaa hankintalain (1397/2016) 81 §:ssä tarkoitettu harkinnanvarainen poissulkemisperuste. Tilaajalla on oikeus irtisanoa Sopimus päättymään välittömästi, vaikka edellä mainitut perusteet olisivat syntyneet vasta Sopimussuhteen alkamisen jälkeen.

Jos kyseessä on ryhmittymä, on Toimittajalla Tilaajan vaatimuksesta velvollisuus vaihtaa sellainen ryhmittymän jäsen, jota rasittaa em. pakollinen poissulkemisperuste, tai joka ei täytä Tilaajan tarjouspyynnössä asettamia vaatimuksia, vaikka poissulkemisperuste tai vaatimusten vastaisuus olisi syntynyt vasta Sopimussuhteen alkamisen jälkeen. Jos Toimittaja ei vaihda ryhmittymän jäsentä, Tilaaja voi irtisanoa Sopimuksen päättymään välittömästi.

Toimittaja on velvollinen toimittamaan sijoittautumismaansa toimivaltaisen viranomaisen antaman rikosrekisteriotteen Tilaajalle heti, kun ote on viranomaisilta saatavissa. Mikäli Toimittaja ei toimita rikosrekisteriotetta, Tilaajalla on oikeus purkaa Sopimus.

Lisäksi sovelletaan JYSE:n kohtia 15.2, 15.3 ja 15.4.

Edellä mainittujen tilanteiden lisäksi Tilaajalla on oikeus irtisanoa Sopimus, mikäli 1) Tilaajan toiminta päättyy, 2) Tavaran hankinta käy tarpeettomaksi.

1. Sopimusmuutokset

[OHJE HANKINTAYKSIKÖLLE: Käytä tarvittaessa:]

JYSE luvussa 18 tarkoitettuja Sopimusmuutoksia voivat tehdä ainoastaan sellaiset henkilöt, joilla on Tilaajan ja Toimittajan organisaatiossa allekirjoitusoikeus.

Sopimuksen yhteyshenkilöillä ei ole oikeutta muuttaa Sopimusta.

1. Kartelliehto

Toimittaja vahvistaa tämän Sopimuksen allekirjoituksella, ettei se ole tämän Sopimuksen tarjouskilpailun aikana tai Sopimuksen laatimishetkellä syyllistynyt kilpailulain tarkoittamaan keskenään kilpailevien elinkeinonharjoittajien väliseen kiellettyyn kilpailunrajoitukseen (kartelliin) kyseistä Tavaraa koskevilla markkinoilla Tilaajan toiminta-alueella.

Mikäli Toimittajan todetaan lainvoimaisella tuomiolla, välimiesmenettelyn ratkaisulla tai sovintosopimuksella syyllistyneen kiellettyyn kilpailunrajoitukseen, Toimittajan tulee suorittaa Tilaajalle sopimussakkona 20 % toimitetun ja maksetun Tavaran kokonaisarvosta korkoineen sekä korvata sopimussakon ylittävät Tilaajalle aiheutuneet vahingot. Näiden lisäksi Toimittajan on korvattava Tilaajalle asian selvittämisestä aiheutuneet kustannukset ja oikeudenkäyntikulut korkoineen.

Tämä Sopimusehto on voimassa myös Sopimuksen päätyttyä.

1. Pakotteet

Euroopan unioni ja Yhdistyneet kansakunnat ovat asettaneet ja saattavat tulevaisuudessa asettaa pakotteita lainsäädännön ja/tai toimielintensä päätöksillä. Toimittaja on velvollinen huolehtimaan, ettei sen toiminta tai sen tuottamien tuotteiden tai palvelujen käyttö riko asetettuja pakotteita.

Tilaaja voi irtisanoa tämän Sopimuksen päättymään välittömästi joko kokonaan tai niiden tuotteiden, toimitusten tai palvelujen osalta, joihin pakotteet kohdistuvat.

1. Erimielisyydet ja sovellettava laki

Sopimuksesta johtuvat erimielisyydet pyritään ratkaisemaan ensisijaisesti osapuolten välisin keskinäisin neuvotteluin. Mikäli neuvotteluissa ei päästä osapuolia tyydyttävään lopputulokseen, Sopimuksesta aiheutuvat tai siihen liittyvät riitaisuudet ratkaistaan ensimmäisenä oikeusasteena XX käräjäoikeudessa. [OHJE HANKINTAYKSIKÖLLE: Täydennä tähän toimivaltainen käräjäoikeus.]

Sopimukseen sovelletaan Suomen lakia. Sopimukseen ei kuitenkaan sovelleta Suomen lain lainvalintaa koskevia säännöksiä.

1. Sopimuksen liitteet ja asiakirjojen pätevyysjärjestys

Sopimusasiakirjat täydentävät toisiaan. Jos sopimusasiakirjat ovat keskenään ristiriidassa, noudatetaan niitä seuraavassa järjestyksessä:

1. Sopimus
2. Toimituksen kuvaus (liite 1)
3. Hinnat (liite x)
4. Muut sopimusneuvotteluissa yksilöitävät liitteet, [OHJE HANKINTAYKSIKÖLLE: Muokkaa liiteluetteloa tarpeen mukaan]
5. Julkisten hankintojen yleiset sopimusehdot JYSE 2014 Tavarat, huhtikuun 2022 päivitysversio

20. Allekirjoitukset ja sopimuskappaleet

Tätä sopimusta on tehty kaksi samansisältöistä kappaletta, yksi kummallekin Osapuolelle.

TILAAJA TOIMITTAJA

Kaupungissa pp.kk.vvvv Kaupungissa pp.kk.vvvv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi Nimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asema/Nimike Asema/Nimike